ফের শুভেন্দু-সুকান্ত দ্বন্দ্ব? তুমুল তরজা

কলকাতা: ফের বিরোধীদল নেতা শুভেন্দু অধিকারীকে (Suvendu Adhikari) আক্রমণ করলেন রাজ্য সভাপতি সুকান্ত মজুমদার (Sukanta Majumdar)। কয়েকদিন আগেই , মঙ্গলবার সল্টলেকের এক হোটেলে বিশেষ সাংগঠনিক কর্মশালার আয়োজন করেছিল বিজেপি। সেখানে উপস্থিত ছিলেন না বিরোধী দলনেতা। শুভেন্দুকে নিয়ে সুকান্ত বলেন,’কমফোর্ট’ ফিল করেন করেন না বলে দলের সাংগঠনিক বৈঠকে শুভেন্দু আসে না। যদিও এনিয়ে শুভেন্দু বলেছিলেন, সুকান্ত কেন এই মন্তব্য করেছিলেন তা তিনি নিজেই বলতে পারবেন। কিন্তু তিনি যেহেতু দলের কোনও সাংগঠনিক পদে নেই, তাছাড়া বিরোধী দলনেতা হওয়ায় সারা রাজ্য তাঁকে ঘুরে বেরাতে হচ্ছে তাই বৈঠকে উপস্থিত থাকতে পারেননি। রাজ্য় বিজেপিতে কি বাড়ছে সুকান্ত মজুমদার ও শুভেন্দু অধিকারীর দূরত্ব? বিরোধী দলনেতাকে নিয়ে কুণাল ঘোষের প্রশংসার জবাবও দিয়েছেন বিজেপি-র রাজ্য সভাপতি ফের আক্রমণ করলেন শুভেন্দু অধিকারীকে।

রাজ্য সম্পাদক কুণাল ঘোষ বলেছিলেন, ‘রাজনীতির নবজাতক’। কুনাল ঘোষের প্রশ্নের উওর দিতে গিয়ে সুকান্ত বলেন ” মমতা বন্দ্যোপাধ্যায় কাছে শুভেন্দু মত ট্রেনিং নেওয়া বিপ্লব মিত্রকে তিনি এবার হারিয়েছেন …. “। সঙ্গে মমতা বন্দ্যোপাধ্যায়ের যে স্কুল থেকে শুভেন্দু এসেছেন তা নিয়েও প্রশ্ন তুলেছেন। সুকান্ত বলেছেন যে, তাঁর নিজের বয়স পঁয়তাল্লিশ। আর বিপ্লব মিত্র তত বছর রাজনীতিতে কাজ করেছেন। উনিও শুভেন্দুবাবুর মতো মমতা বন্দ্যোপাধ্যায়ের কাছ থেকে ট্রেনিং নিয়েছেন। ওঁর জন্য মমতা বন্দ্যোপাধ্যায়-অভিষেক বন্দ্যোপাধ্যায়- দেব নিজে এসেছেন প্রচারে। তাঁরপরও জেতেননি। বিজেপির নবজাতকের যদি এতটা পাওয়ার হয়, তাহলে মমতা বন্দ্যোপাধ্যায়ের স্কুল নিয়ে প্রশ্ন ওঠে।

আরও পড়ুন: স্কুলের মাঠে বন্দুক হাতে ‘উল্লাস’ যুবকদের, দেখুন সেই ভিডিও

কেন হঠাৎ শুভেন্দু নাম টেনে আনলেন? শুধু বিপ্লব মিত্র নামই বলতেন পারতেন? দলের মধ্যে এই নিয়ে প্রশ্ন উঠেছে। দলের দুই মুখ সুকান্ত , শুভেন্দু । সেখানে প্রকাশ্যে সভাপতি আক্রমণ করছে আরেক মুখকে । কেন দলের দুই শীর্ষ নেতার দ্বন্দ্ব প্রকাশ্যে তা নিয়ে উঠছে প্রশ্ন। বিশেষ সূত্রে জানা গিয়েছে ,দুই নেতা দ্বৈরথ নিয়ে কেন্দ্রীয় নেতৃত্বের দ্বারস্থ বিজেপির একাংশ।

দেখুন ভিডিও